Държавен вестник, бр. 81, 2020 г., стр. 15

БРОЙ  81	
Д Ъ Р Ж А В Е Н  В Е С Т Н И К 	
СТР.  15  
КОМИСИЯ ЗА ФИНАНСОВ 
НАДЗОР
НАРЕДБА № 8 
от 3 септември 2020 г. 
за изискванията към дейността на централ­
ните депозитари на ценни книжа, централ­
ния регистър на ценни книжа и други лица, 
осъществяващи дейности, свързани със се­
тълмента на ценни книжа
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат:
1. допълнителни изисквания към централ­
ните депозитари на ценни книжа, получили 
лиценз от Комисията за финансов надзор, 
наричана по-нататък „комисията“, за предос­
тавяне на услуги съгласно приложението към 
Регламент (ЕС) № 909/2014 на Европейския 
парламент и на Съвета от 23 юли 2014 г. за 
подобряване на сетълмента на ценни книжа 
в Европейския съюз и за централните депо­
зитари на ценни книжа, както и за измене­
ние на директиви 98/26/ЕО и 2014/65/ЕС и 
Регламент (ЕС) № 236/2012 (OB, L 257/1 от 
28 август 2014 г.), наричан по-нататък „Ре­
гламент (ЕС) № 909/2014“, към централните 
депозитари на ценни книжа, получили лиценз 
в друга държава членка, които предоставят 
услуги на територията на Република България 
при условията на чл. 23 от Регламент (ЕС) 
№ 909/2014, и към централните депозитари 
на ценни книжа от трети държави, които 
предоставят услуги на територията на Репуб-
лика България при условията на чл. 25 от 
Регламент (ЕС) № 909/2014;
2. случаите, в които се допускат изключе­
ния от правилото по чл. 227б, ал. 2, изречение 
първо от Закона за пазарите на финансови 
инструменти (ЗПФИ) и от правилото по 
чл. 138, ал. 2, изречение първо от Закона 
за публичното предлагане на ценни книжа 
(ЗППЦК);
3. изискванията към правилата и проце­
дурите на централните депозитари на ценни 
книжа за всяка управлявана от тях система за 
сетълмент на ценни книжа при неизпълнение 
от страна на един или повече участници в тях;
4. процедурата за изчисляване на показа­
телите за определяне на валутите, в които 
най-често се извършва сетълмент;
5. рисковете, които се отчитат в съответ­
ствие с чл. 53, параграф 3 от Регламент (ЕС) 
№ 909/2014, при извършване на цялостна 
оценка на риска при искане на централен 
депозитар на ценни книжа за достъп до цен­
трален контрагент или до място на търговия, 
съответно при разглеждане на жалби по чл. 53, 
параграф 3 от Регламент (ЕС) № 909/2014 при 
отказан такъв достъп;
6. процедурата за изчисляване на показате­
лите за определяне на същественото значение 
на централните депозитари на ценни книжа, 
когато Република България е приемаща дър­
жава членка;
7. допълнителни изисквания във връзка с 
отчитането на интернализирания сетълмент 
по чл. 227г, ал. 1 от ЗПФИ;
8. редът за изплащане на дивиденти, лихви, 
главници и други плащания от публичните 
дружества и емитентите, както и лицата, чрез 
които могат да се извършват плащанията на 
дивиденти;
9. допълнителни изисквания към „Цен­
трален депозитар“ – АД, и водения от него 
централен регистър на ценни книжа;
10. изисквания във връзка с прилагането 
на чл. 6, параграф 2, ал. 2 от Регламент (ЕС) 
№ 909/2014.
(2) Комисията за финансов надзор води и 
при необходимост актуализира списъка на 
централните депозитари на ценни книжа, за 
които тя е компетентен орган.
(3) Разпоредбите на тази наредба се прилагат 
за централните депозитари на ценни книжа 
по ал. 1 с изключение на разпоредбите на 
раздели I и ІІ и чл. 19, 21 и 23 – 25 от глава 
втора, глави трета, четвърта и шеста, които се 
прилагат само за централните депозитари на 
ценни книжа, получили лиценз от комисията, 
освен ако друго не е посочено в нея.
Г л а в а  в т о р а
ДОПЪЛНИТЕЛНИ ИЗИСКВАНИЯ КЪМ 
ЦЕНТРАЛНИТЕ ДЕПОЗИТАРИ НА ЦЕННИ 
КНИЖА ВЪВ ВРЪЗКА С ПРЕДОСТАВЯНЕ­
ТО НА УСЛУГИ СЪГЛАСНО ПРИЛОЖЕ­
НИЕТО КЪМ РЕГЛАМЕНТ (ЕС) № 909/2014
Раздел I
Регистрация на емисия финансови инстру­
менти
Чл. 2. (1) Централният депозитар на ценни 
книжа поддържа електронна база от данни 
и води:
1. сметки на емитентите на финансови 
инструменти;
2. сметки за финансови инструменти;
3. сметки на участниците в управляваната 
от него система за сетълмент на ценни книжа; 
4. сметки на притежателите на финансови 
инструменти, когато изпълнението на задъл­
жението по чл. 127, ал. 2 от ЗППЦК не е 
осигурено по друг начин, и сметки на лицата 
по чл. 133 от ЗПФИ; 
5. регистри на прехвърлянията на финан­
сови инструменти и на сделките с финансови 
инструменти;
6. сметките на правата върху записани 
акции по чл. 112б, ал. 13 от ЗППЦК;
7. други регистри и сметки, когато това е 
предвидено в правилата му.